หนูได้ไปหา เเล้วแพทย์ได้วินิจฉัยว่าหนูเป็นฮอร์โมนไม่สมดุล มีฮอร์โมนเพศชายสูงกว่าฮอร์โมนเพศหญิง ได้ตรวจโดยใช้ เครื่องอัตราซาวด์พบว่ามีถุงน้ำที่ปีกมดลูกทำให้ ปจด.หนูออกกะปริดกะปรอย2ครั้งต่อเดือน แพทย์จึงได้ทำการตรวจเลือด บอกให้หนูออกกำลังกาย ควบคุมอาหาร หนูอยากถามว่า หนูมีโอกาสเป็น โรคpcos ไหมคะ คือกังวลกลัวมีขนดก หลายๆอย่างที่หมือนผู้ชาย ตอนนี้หนูยังไม่มีอาการ กลัวว่าภายภาคหน้าจะเป็น? แต่ตอนนี้คุณได้ให้ยามากินติดต่อกัน2แผงแล้วได้ไปหาเมื่อวานที่ไปตรวจเลือดได้ให้ยามากินอีกเป็นยาคุมอ่าค่ะ และอยากถามด้วยว่ากินติดต่อจะมีผลเสียเยอะไหมคะ แล้วหนูต้องกินอีกนานไหมคะ? พวกฮอร์โมนไม่สมดุลกินอาหารเสริมช่วยเพิ่มฮอร์เพศหญิงได้ไหมคะ? แล้วเราต้องลดฮอร์โมนเพศชายหรือต้องเพิ่มฮอร์โมนเพศหญิงอ่าคะ?
สวัสดีค่ะ PCOS หรือก็คือภาวะที่มีถุงน้ำหลายใบในรังไข่ เป็นโรคที่เกิดมาจากความผิดปกติของระบบต่อมไร้ท่อ ทำให้มีระดับฮอร์โมนเอสโตรเจน โปรเจสเตอโรน แอนโดรเจน และอินซูลินอยู่ในภาวะที่ไม่สมดุล อาการมาด้วยรอบเดือนที่ผิดปกติ สิวขึ้น ขนดก หรือมีผลต่อการสืบพันธุ์ ทำให้มีบุตรยากการรักษานั้น หากยังไม่ต้องการมีบุตร แพทย์อาจจะให้เป็นยาคุมเพื่อปรับสมดุลฮอร์โมนให้กลับมาเป็นปกติ โดยใช้ยาภายใต้การดูแลของแพทย์ ไม่จำเป็นต้องซื้อฮอร์โมนของเพศใดๆมากินเพิ่มค่ะ แต่อย่างที่กล่าวมานั้น อาจจะไม่ใช่ภาวะ PCOS นี้ก็ได้ แต่เป็นภาวะอื่นๆเช่นฮอร์โมนจากรังไข่ไม่สมดุล ซึ่งก็จะรักษาด้วยการใช้ยาคุมเช่นกัน แต่อาจจะไม่ได้มีอาการขนดกหรือผมร่วงดังในภาวะ PCOSตอนนี้ให้ใช้ยาตามแพทย์สั่ง และกลับไปติดตามอาการตามแพทย์นัดอย่างต่อเนื่อง หากเลือดออกมากผิดปกติในระหว่างการใช้ยา ให้กลับไปพบแพทย์ การใช้ยาอาจจะต้องใช้หลายเดือนเช่นกันกรณีที่มีฮอร์โมนไม่สมดุล ซึ่งแพทย์จะประเมินอาการเป็นระยะค่ะ